Man op N2 doodgery, familie gesoek
Kapt. Sandra Janse van Rensburg, polisiewoordvoerder, sê daar word beweer dat 'n onbekende man die Vrydag omstreeks 11:30 op die N2 tussen die Stanfordweg- en Cotswold-afrit, die snelweg oorgesteek het toe hy deur 'n afleweringsvoertuig getref is.
Man op N2 doodgery, familie gesoek Foto: Laughter Court
GQEBERHA. – Die speurders soek hulp van die gemeenskap om 'n onbekende man te identifiseer wat op 6 Augustus 2021 op die N2-snelweg doodgery is.
'n Saak van strafbare manslag is geopen en word nog ondersoek. Enigiemand wat kan help om die oorledene te identifiseer of die naasbestaandes op te spoor, kan speurder Riaan Steyn by Mount Road by 082 657 0447 of die Crime Stop-nommer by 08600 10111 skakel.